**prof. dr. Matevž Dular**

Prof. dr. Matevž Dular je zaposlen na Fakulteti za strojništvo Univerze v Ljubljani. Doktoriral je leta 2005. Več let je deloval v tujini (TU Darmstadt, FH Heidelberg, Arts et Metiers ParisTech). Od leta 2007 do 2009 je bil kot vodja projektov zaposlen v podjetju Hidria Rotomatika. Objavil je preko 50 znanstvenih člankov in je soavtor šestih patentov. Je sourednik ugledne znanstvene revije Journal of Fluids Engineering. Njegovi prispevki so bili v letu 2017 izbrani med najodmevnejše raziskovalne dosežke Univerze v Ljubljani in bili uvrščeni med odlične v znanosti (ARRS). Bil je mentor več kot 30 diplomantom in šestim doktorandom, glede na študentske ankete pa sodi med najboljše predavatelje na Fakulteti za strojništvo Univerze v Ljubljani. Pomembnejši projekti, ki jih je vodil, so EU-Cornet, dva projekta za Evropsko vesoljsko agencijo ESA in dva temeljna ARRS projekta. Leta 2017 je kot peti slovenski raziskovalec uspel na razpisu Evropskega raziskovalnega sveta ERC in pridobil raziskovalna sredstva v višini 2 milijona evrov.